Awadem s wayen akk ixeddem yettak-as aruḥ i wungal-nni. Ma yella ur yelli ara taḥkayt ur tezmir ara d teddu ɣer zdat. Awadem deg weḍris ullis yezmer ad yili d amdan neɣ d aɣersiw… Ɛla ḥsab Y.Reuter yenna-d : « Iwudam sɛan tawuri meqqren deg lebni n teḥkayin, yettwahi-d tigawin, ixeddem-itent akken i ixeddem gar-asent assaɣ yesɛan anamek, s talɣa nniḍen, yal taḥkayt d taḥkayt n yiwudam ».8 Tabadut-agi i d-yefka d ttbut ɣef wazal i yesɛa uwadem deg teḥkayt acku tawuri-ines d tin meqqren.